Model-View-ViewModel (MVVM) Explained - CodeProject 10,447,766 members (58,276 online) Workspaces Home
Last Visit: 31-Dec-99 18:00 Last Update: 8-Mar-14 9:06Refresh1 Dagmoeder wat glo kinders aanrand, kry uitstel | Netwerk24
Deur Jeanette Chabalala, News24 31 Mei 2019 20:25
Die vrou wat na bewering kinders by ’n kleuterskool in Carletonville aangerand het, het Vrydag in die landdroshof in Oberholzer verskyn en haar binne én buite die hof teen betogers vasgeloop.
Betogers skree Vrydag op Nellie Senwametsi (40) buite die landdroshof in Oberholzer. ’n Video van haar beweerde aanranding van peuters by ’n kleuterskool in Carletonville het groot opslae gemaak. Foto: Felix Dlangamandla
Nellie Senwametsi (40) is op 26 Maart in hegtenis geneem vir aanranding met die doel om ernstig te beseer.
Beeldmateriaal wat wys hoe sy kinders by ’n kleuterskool behandel, het blitsig op sosiale media versprei.
In een van die video’s word ’n klein meisie gedwing om skoon te maak nadat sy gebraak het. Sy word op haar boude geslaan.
In nog ’n video word ’n kind geslaan wat nie wil slaap nie.
Die hofsaal was volgepak met woedende ouers en gemeenskapslede toe Senwametsi Vrydag haar verskyning gemaak het.
Nellie Senwametsi (40) Vrydag buite die landdroshof in Oberholzer. ’n Video van haar beweerde aanranding van peuters by ’n kleuterskool in Carletonville het groot opslae gemaak. Foto: Felix Dlangamandla
Senwametsi het vinnig uit die hofsaal geloop ná haar kort verskyning.
Ouers wat die hofsaak bygewoon het, het haar gevolg en sommige het geskree: “Jy kan nie wegkom hiermee nie!”
Mense wat buite die hof betoog het, het plakkate opgehou wat onder meer lees: “Versnel geregtigheid vir kinderslagoffers,” en “Daar is geen verskoning vir kindermishandeling nie.”
Senwametsi staan tereg op drie aanklagte van aanranding met die doel om ernstig te beseer en moet op 21 Junie weer in die hof verskyn.
Sy is uit op borgtog van R3 000.
Meer oor: Nellie Senwametsi | Carletonville | Oberholzer | Bewerings | Aanrand | Kinders | Landdroshof | Dagmoeder | Saak Uitgestel | Kleuterskool